เป็นตุ่มแดงๆใหญ่คล้ายๆสิวหัวช้างค่ะ อยู่บริเวณข้างจมูกด้านขวามือ ไม่มีหัวเลย เป็นมาประมาณ1อาทิตย์แล้ว เวลาล้างหน้าก่อนนอน มันจะแดงค่ะ เวลาล้างหน้าแล้วลูบใบหน้าไปโดนมันจะเจ็บ อยากทราบว่าเป็นฝีหรือเป็นอะไรค่ะ
สวัสดีค่ะ การวินิจฉัยที่เป็นไปได้-สิว-รูขุมขนอักเสบที่บริเวณใบหน้า หากมีการติดเชื้อรุนแรงอาจมีหนองปวดบวมเป็นฝี-ผื่นผิวหนังอักเสบจากการแพ้สารสัมผัสเช่นสบู่ โลชั่น-ผื่นภูมิแพ้ผิวหนัง-ตุ่มจากถูกแมลงกัดสิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์แนะนำพบแพทย์ก่อนเพื่อให้ได้การวินิจฉัยที่แน่นอนการดูแลตัวเองเบื้องต้น รักษาความสะอาดบริเวณใบหน้า โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งหรือเอามือไปถูบริเวณที่เป็นตุ่มบ่อยๆเพราะจะเพิ่มโอกาสการติดเชื้อ